กะอฺบะหฺ - วิกิพีเดีย

# กะอฺบะหฺ

### จากวิกิพีเดีย สารานุกรมเสรี

กะอฺบะหฺ

กะอฺบะหฺ หรือ กะอ์บะห์ เป็นคำภาษาอาหรับ แปลว่า ลูกบาศก์ กะอฺบะหฺตั้งอยู่ในใจกลาง มัสยิดฮะรอม ในนครมักกะหฺ เป็น กิบลัต (ชุมทิศ, จุดหมายในการผินหน้าไป) ของมุสลิมยามนมาซ และเป็นสถานที่ฏอวาฟ(เวียนรอบ)ในการประกอบพิธีอุมเราะหฺและฮัจญ์

มีคำบันทึกบอกเล่าว่า อาคารหลังนี้ถูกสร้างขึ้นมาโดยนบีอาดัมมนุษย์คนแรกเพื่อใช้เป็นสถานที่เคารพสักการะอัลลอหฺในโลก แต่หลังจากนั้นก็พังทลายลงเมื่อเกิดเหตุการณ์ อุทกภัยครั้งยิ่งใหญ่ จนน้ำท่วมโลกในสมัยศาสดานูฮฺ

คัมภีร์อัลกุรอาน (2:127 และ 22:26-27) ระบุว่า กะอฺบะหฺได้ถูกสร้างขึ้นโดยนบีอิบรอฮีมและ อิสมาอีล บุตรชายของท่านตามคำบัญชาของอัลลอหฺทั้งนี้เพื่อใช้เป็นสถานที่ในการเคารพสักการะพระองค์ หลังจากนั้นอัลลอหฺก็ได้บัญชานบีอิบรอฮีมให้เรียกร้องเชิญชวนผู้คนให้มาเคารพสักการะพระองค์ ณ ที่บ้านหลังนี้ นับตั้งแต่นั้นมา ผู้คนที่ศรัทธาในอัลลอหฺตามคำเชิญชวนของนบีอิบรอฮีมจากทั่วสารทิศก็ได้ทยอยกันเดินทางมาสักการะอัลลอหฺต่อเนื่องกันมาโดยมิได้ขาด เนื่องจากกะอฺบะหฺเป็นบ้านแห่งแรกที่ถูกสร้างขึ้นเพื่อเป็นสถานที่สำหรับการเคารพสักการะอัลลอหฺ ดังนั้น กะอฺบะหฺจึงได้รับการขนามว่า บัยตุลลอหฺ บ้านแห่งอัลลอหฺ

หลังจากนบีอิบรอฮีมและอิสมาอีลเสียชีวิต ผู้คนในแผ่นดินอารเบียได้ละทิ้งคำสอนของท่านทั้งสอง และได้นำเอาเทวรูปต่างๆมาเคารพสักการะแทนอัลลอหฺ หรือไม่ก็ตั้งเทวรูปขึ้นเป็นพระเจ้าควบคู่ไปกับอัลลอหฺ จนกระทั่งมีเทวรูปรอบกะอฺบะหฺเป็นจำนวนมากมายถึงสามร้อยกว่ารูป ตั้งเรียงรายทั้งในและนอกกะอฺบะหฺ แต่หลังจากที่นบีมุฮัมมัดได้เข้ายึดนครมักกะหฺแล้ว ท่านก็ได้สั่งให้ทำลายเทวรูปทั้งหมดที่อยู่ข้างในและรอบกะอบะหฺ ตั้งแต่นั้นมาแผ่นดินฮะรอมก็เป็นเขตปลอดเทวรูป ไม่มีการเคารพสักการะสิ่งอื่นใดนอกจากอัลลอหฺแต่เพียงพระองค์เดียวเท่านั้น ในตอนที่ท่านมุฮัมมัดยังไม่ได้เป็นศาสดา ชาวนครมักกะหฺได้ร่วมแรงร่วมใจพากันซ่อมแซมกะอฺบะหฺที่สึกหรอเหนื่องจากอุทกภัย แต่เนื่องจากทุนในการบูรณะอันเป็นทรัพย์สินที่บริสุทธิ์ที่เรี่ยไรมามีไม่เพียงพอ ชาวนครมักกะหฺจึงสามารถซ่อมแซมได้ไม่เหมือนกับอาคารดั้งเดิม ปล่อยให้ส่วนที่เรียกว่า ฮิญรุ อิสมาอีล (ห้องและที่ฝังศพของท่านนบีอิสมาอีล) ว่างอยู่ เพียงแต่เอาหินก่อขึ้นเป็นกำแพงกั้นไว้ ในเวลาต่อมาท่านนบีมุฮัมมัดได้กล่าวว่า หากมิเพราะ ยุคญาหิลียะหฺเพิ่งผ่านไปได้ไม่นาน ฉันก็คงจะต่อเติมกะอฺบะหฺให้เป็นเช่นแบบเดิม

ในสมัยที่อับดุลลอหฺ อิบนุซซุเบร หลานตาคอลีฟะหฺ อะบูบักรฺ แข็งเมืองต่อ อับดุลมะลิก บินมัรวาน คอลีฟะหฺ(กษัตริย์)ซีเรีย ตั้งตนเป็นเจ้าเมืองปกครองเมืองมักกะหฺ งานชิ้นหนึ่งที่ท่านทำก็คือการบูรณะต่อเติมผนังกะอฺบะหฺออกไปสองด้านจนถึงกำแพง ฮิจญ์รุ อิสมาอีล ให้อาคารกะอฺบะหฺเป็นรูปสี่เหลี่ยมผืนผ้า ทว่าเมื่ออับดุลลอหฺแพ้ศึกและถูกสังหาร พวกทหารซีเรียกเผาและถล่มทำลายกะอฺบะหฺที่อับดุลลอหฺทำไว้ แล้วให้สร้างขึ้นมาใหม่เป็นรูปสี่เหลี่ยมจตุรัสเหมือนเดิมอีกครั้ง

กะอฺบะหที่มีอยู่ในวันนี้ เป็นอาคารที่ถูกสร้างขึ้นด้วยหินธรรมชาติ ตัวอาคารเป็นรูปทรงสี่เหลี่ยมมีความกว้างยาวด้านละประมาณ 40 ฟุต และสูงประมาณ 50 ฟุต ผนังทั้งสี่ไม่มีหน้าต่าง มีแต่เพียงประตูด้านเดียว ข้างในว่างเปล่า ตรงมุมด้านหนึ่งของตัวอาคารเป็นที่ตั้งของ หินดำ (อัลฮะญัร อัลอัสวัด) ซึ่งในอดีตเป็นพลอยสีดำเม็ดใหญ่ แต่ต่อมาที่ได้แตกออกเป็นชิ้นเล้กชิ้นน้อย แต่ก็ยังตั้งอยู่ที่มุมข้างประตู ปกปิดด้วยแก้วและครอบทับด้วยเงิน ประตูของกะอฺบะหฺที่เปลี่ยนเมื่อเวลา ๒๐ ปีมานี้ ทำด้วยโลหะปิดด้วยทองคำบริสุทธิ์มีน้ำหนักประมาณ ๕๐ กิโลกรัม โดยมีข่าวออกมาว่า ช่างทองที่ทำประตูเป็นชาวไทยมุสลิม

มุมที่ติดตั้งพลอยสีดำนี้ใช้เป็นจุดเริ่มต้นและจุดครบรอบของการเวียนรอบกะอฺบะหฺซึ่งเป็นการปฏิบัติที่จำเป็นอย่างหนึ่งของการประกอบพิธีอุมเราะหฺและฮัจญ์

ตั้งแต่อดีตจนกระทั่งถึงปัจจุบัน รัฐบาลผู้ปกครองมหานครมักกะหฺจะมีหน้าที่เป็นผู้ดูแลกะอฺบะหฺและจัดเตรียมความสะดวกให้แก่ผู้ที่มาทำฮัจญ์ สิ่งที่ต้องทำทุกปีคือการเปลี่ยนมุ้งกะอฺบะหฺ

ในซาอุดีอาระเบียจะมีโรงงานทอมุ้งนี้โดยเฉพาะ โดยจะมีช่างผู้มีฝีมือจากต่างประเทศมาทำมุ้งนี้โดยเฉพาะ มุ้งกะอฺบะหฺนี้ทอด้วยด้ายไหมสีดำ แล้วประดับด้วยการปักดิ้นทองเป็นตัวอักษรภาษาอาหรับวิจิตรงดงาม ตัวอักษรที่เขียนคือโองการจากอัลกุรอานและพระนามของอัลลอหฺ เมื่อถึงเทศกาลฮัจญ์จะมีการเปลี่ยนมุ้งใหม่และยกขอบมุ้งขึ้นจนจนเห็นฝาผนังทั้งสี่ด้าน

เนื่องจากมุ้งนี้มีสีดำ จึงทำให้คนเข้าใจว่าหินดำคือตัวกะอฺบะหฺ แต่ความจริงแล้วหินดำคือพลอยสีดำที่ประดิษฐานอยู่ที่มุมกะอฺบะหฺต่างหาก อีกอย่างกะอฺบะหฺเป็นชุมทิศ เวลานมาซจะมีการหันไปทางกะอฺบะหฺนี้ จึงทำให้คนส่วนใหญ่เข้าใจว่ากะอฺบะหฺคือหินดำศักดิ์สิทธิ์ที่ชาวมุสลิมเคารพบูชา ซึ่งความจริงแล้ว กะอฺบะหฺเป็นเพียงจุดศูนย์รวมและจุดศูนย์กลางในการประกอบศาสนกิจของมุสลิมทั่วโลกเท่านั้น

ได้รับอนุญาตจาก สยามิค

## [แก้] ลิงก์ภายนอก

- ข้อมูลเพิ่มเติมโดยละเอียดเกี่ยวกับกะอฺบะหฺ (มีภาษาไทย)
- Islamiyah Free Ahlul-Bayt Encyclopedia: Ka'bah

## [แก้] กะอฺบะหฺ

- กะอฺบะหฺ

ดึงข้อมูลจาก "http://th.wikipedia.org../../../%E0%B8%81/%E0%B8%B0/%E0%B8%AD/%E0%B8%81%E0%B8%B0%E0%B8%AD%E0%B8%BA%E0%B8%9A%E0%B8%B0%E0%B8%AB%E0%B8%BA.html".

หมวดหมู่: สถานที่ในศาสนาอิสลาม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- العربية
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Galego
- עברית
- Interlingua
- Bahasa Indonesia
- Íslenska
- Italiano
- 日本語
- Kurdî / كوردي
- Lietuvių
- Bahasa Melayu
- Nederlands
- Norsk (nynorsk)
- Norsk (bokmål)
- Polski
- Português
- Русский
- Slovenčina
- Shqip
- Српски / Srpski
- Svenska
- Türkçe
- اردو